**FRAN MILČINSKI: BUTALE IN BUTALCI**

Butalci so se od nekdaj kosali s Tepanjčani zastran modrosti.
Pa je prihajal Butalec iz vinograda, košek je nesel na roki, v košku je bilo nekaj, pa je bilo pokrito z listjem, da se ni ločilo, kaj da je. Pa je srečal Tepanjčana.
Ogovoril ga je: »Hej, Tepanjčan, leščerba modrosti, bakla učenosti! Ugani in povej, kaj nesem v košku! Če uganeš, ti dam vse breskve, kar jih je notri!«
Je dejal Tepanjčan: »Breskve so.«
Se je začudil Butalec: »Če mi poveš, koliko jih imam v košku, ti jih dam vseh šestdeset.«
Je dejal Tepanjčan: »Šestdeset.«
Se je začudil Butalec: »Strela skrtačena, če mi uganeš in poveš še to, kako je ime moji ženi Katri, pa ti dam še ženo povrhu, kar tvoja naj bo!«
Je odgovoril Tepanjčan: »Nak, nak, toliko pa le nisem neumen, da bi jemal tvojo babo Katro. Kar obdrži jo in še svojih šestdeset breskev zraven nje.«

**Kdo je avtor prebranega besedila?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kateri glavni osebi nastopata v besedilu?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Od kod je prihajala oseba, ki je nosila košek?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Katero književno zvrst predstavlja besedilo?**

a) prozo

b) poezijo

c) dramatiko

**Poimenuj vrsto književnega besedila.**

a) roman

b) humoreska

c) basen

**Kako je ime Butalčevi ženi?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Katera trditev ni pravilna. Obkroži pravilen odgovor.**

a) Butalec je srečal Tepanjčana.

b) Butalec ni povedal, koliko breskev ima.

c) Butalec je nesel breskve iz sadovnjaka.

**Iz besedila izpiši poved, v kateri Butalec pove, koliko breskev ima v košku.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kako si sledijo dogodki v besedilu? S številkami zapiši vrstni red povedi.**

\_\_\_ Butalec je Tepanjčanu obljubil breskve.

\_\_\_ Butalec je nosil košek in srečal Tepanjčana.

\_\_\_ Tepanjčan Katre ni hotel imeti.

\_\_\_ Butalec mu je obljubil ženo.

**Zakaj je Tepanjčan pravilno odgovoril na vsa Butalčeva vprašanja?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Iz besedila izpiši eno besedno zvezo, s katero se Butalec norčuje iz Tepanjčana.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Katera značilnost povezuje Tepanjčana in Butalca?**

a) goljufivost

b) tekmovalnost

c) iznajdljivost

**Kaj je želel avtor povedati s stavkom Butalci so se od nekdaj kosali s Tepanjčani zastran modrosti?**

a) Butalci in Tepanjčani so tekmovali, kdo je pametnejši.

b) Butalci in Tepanjčani so skupaj kosili travo.

c) Butanci in Tepanjčani so se vabili na kosilo.

č) Butalci in Tepanjčani so se redno obiskovali.

**NARIŠI PRIZOR. PRI RISANJU SE POTRUDI IN UPORABI PODROBNOSTI IZ BESEDILA.**